ΓΡΑΠΤΗ ΕΡΩΤΗΣΗ E-2203/99

υποβολή: Juan Naranjo Escobar (PPE-DE) προς την Επιτροπή

(29 Νοεμβρίου 1999)

Θέμα: Απόλυτη φτώχεια και κοινωνικός αποκλεισμός

Το άρθρο 137 της Συνθήκης του μστερνταμ δημιουργεί μία νέα νομική βάση για τη λήψη μέτρων κατά του κοινωνικού αποκλεισμού. Δυστυχώς, δεν διαθέτουμε στατιστικά στοιχεία που θα μας επέτρεπαν να γνωρίζουμε το μέγεθος αυτής της κοινωνικής πραγματικότητας και να προσεγγίσουμε αποτελεσματικά το σύνολο των ατόμων που πλήττονται από τον κοινωνικό αποκλεισμό και/ή την απόλυτη φτώχεια.

Τι σκέπτεται να πράξει η Επιτροπή προκειμένου ναπάρξει περισσότερη πληροφόρηση όσον αφορά τον κοινωνικό αποκλεισμό και την απόλυτη φτώχεια; Ποιες πρωτοβουλίες σκοπεύει να αναλάβει η Επιτροπή προκειμένου να καταπολεμήσει αυτά τα φαινόμενα, σύμφωνα με το άρθρο 137 της Συνθήκης και λαμβάνονταςπόψη τις δεσμεύσεις που έχουν αναληφθεί κατά τη διάρκεια της Διάσκεψης Κορυφής της Κοπεγχάγης το 1995 για την κοινωνική ανάπτυξη;

Απάντηση της κυρίας Διαμαντοπούλου εξ ονόματος της Επιτροπής

(5 Ιανουαρίου 2000)

Η Επιτροπή συμφωνεί με το αξιότιμο μέλος του Κοινοβουλίου σχετικά με τη σπουδαιότητα των έγκυρων δεικτών και των στατιστικών στοιχείων για την ενίσχυση των πολιτικών και των μέτρων κατά του κοινωνικού αποκλεισμού και της φτώχειας.

Ο κοινωνικός αποκλεισμός και η φτώχεια είναι πολυδιάστατα προβλήματα τα οποία μεταβάλλονται με το πέρασμα του χρόνου και επομένως απαιτούν συνολικά στοιχεία και δείκτες οι οποίοι να είναι δυνατόν να αναλυθούν σε σχέση με το χρόνο (διαχρονική ανάλυση). Στα στοιχεία και στους δείκτες πρέπει επίσης να λαμβάνεταιπόψη η διάσταση του φύλου. Σε πολλά κράτη μέλη καθώς και σε κοινοτικό επίπεδο, γίνονται προσπάθειες για καλύτερη αξιοποίηση των στοιχείων πουπάρχουν καθώς και για τη βελτίωση των στοιχείων. Μετά τη συνεδρίαση της ομάδας προβληματισμούψηλού επιπέδου της Κοινότητας στη Στοκχόλμη τον Ιανουάριο του 1998 συγκροτήθηκε ειδική επιχειρησιακή ομάδα. Οι εργασίες της έχουν αποδώσει ένα πρώτο σύνολο κατευθυντήριων γραμμών, που επικυρώθηκαν σε συνεδρίαση των γενικών διευθυντών των εθνικών στατιστικώνπηρεσιών, με στόχο τη βελτίωση των στατιστικών στοιχείων και των δεικτών για τη φτώχεια και τον κοινωνικό αποκλεισμό στα κράτη μέλη, αλλά και σε κοινοτικό επίπεδο, και οι οποίες τώρα εφαρμόζονται(1). Η κοινοτική συνεργασία μπορεί να συμβάλει αποφασιστικά προς την κατεύθυνση αυτή και ήδη έχουν αυξηθεί οι ενέργειες, αλλά θα εντατικοποιηθούν περισσότερο λόγω των νέων διατάξεων της συνθήκης ΕΚ (άρθρο 137 πρώην άρθρο 118).

Κατά τη διάρκεια του 1999, η Επιτροπή έλαβε μέρος σε ευρείες συζητήσεις με όλες τις ενδιαφερόμενες πλευρές για την καταπολέμηση του κοινωνικού αποκλεισμού, τις προτεραιότητες και το φάσμα της κοινοτικής δράσης με σκοπό την εφαρμογή ενός τέτοιου είδους στρατηγικής. Οι συζητήσεις αυτές επιβεβαίωσαν «την πλήρη συμμετοχή και κοινωνική ένταξη όλων των ατόμων στην κοινωνία» ως θεμελιώδη αρχή μιας πιο ανεκτικής και συνεκτικής κοινωνίας, όπως εξάλλου προέκυψε και από την παγκόσμια διάσκεψη κορυφής για την κοινωνική ανάπτυξη το 1995 στην Κοπεγχάγη.

Η εφαρμογή της στρατηγικής και της δράσης θα αποτελέσει προτεραιότητα για το πρόγραμμα εργασίας της Επιτροπής το 2000. Προβλέπεται ότι η στρατηγική και το πρόγραμμα θα συμπεριλάβουν τον στόχο ενίσχυσης της συνεργασίας σχετικά με τα στατιστικά στοιχεία και τους δείκτες.

Σύντομα θα κυκλοφορήσει από την Επιτροπή ένα τεύχος του περιοδικού «Statistics in focus» με τον τίτλο «Social exclusion in the Member States» (ο κοινωνικός αποκλεισμός στα κράτη μέλη).

(1) Επιτροπή στατιστικού προγραμματισμού εγγ. 98/31/2-11/98.